## Uredba o osnovicama osiguranja za obračunavanje i plaćanje doprinosa i za ostvarivanje prava iz mirovinskog osiguranja pomoraca na hrvatskim brodovima u međunarodnoj plovidbi pod hrvatskom zastavom

### NN 29/2001 (4.4.2001.), Uredba o osnovicama osiguranja za obračunavanje i plaćanje doprinosa i za ostvarivanje prava iz mirovinskog osiguranja pomoraca na hrvatskim brodovima u međunarodnoj plovidbi pod hrvatskom zastavom

# VLADA REPUBLIKE HRVATSKE

if !supportEmptyParas endif

500

Na teme­lju članka 7. stavka 4. Zakona o plaća­nju
doprinosa za mirovinsko osigura­nje u 2001. godini (»Narodne novine«, broj
127/2000), Vlada Republike Hrvatske je na sjednici održanoj 30. ožujka 2001.
godine donijela

## UREDBU

### O OSNOVICAMA OSIGURANJA ZA OBRAČUNAVANJE I PLAĆANJE DOPRINOSA I ZA OSTVARIVANJE PRAVA IZ MIROVINSKOG OSIGURANJA POMORACA NA HRVATSKIM BRODOVIMA U MEĐUNARODNOJ PLOVIDBI POD HRVATSKOM ZASTAVOM

Članak 1.

Osnovice osigura­nja za
obračunava­nje i plaća­nje doprinosa i za ostvariva­nje prava iz mirovinskog
osigura­nja za pomorce na hrvatskim brodovima u međunarodnoj plovidbi pod
hrvatskom zastavom iz članka 10. stavka 1. točke 1. Zakona o mirovinskom
osigura­nju, određuju se za pomorce ukrcane na brod u svojstvu:

1. zapovjednik broda i
upravite­lj stroja, u svoti od 5.420,00 kuna,

2. 1. časnik palube, u svoti
od 4.800,00 kuna,

3. 2. časnik palube, 2.
časnik stroja, radio časnik i elek­tro­časnik, u svoti od 4.200,00 kuna,

4. 3. časnik palube-časnik
plovidbene straže na palubi i 3. časnik stroja-časnik plovidbene straže u
strojarnici, u svoti od 3.942,00 kune,

5. električar, elektroničar,
mehaničar, 1. kuhar, 1. konobar, u svoti od 3.600,00 kuna,

6. vođa palube, vođa stroja i
poslužite­lj sisa­ljki (pumpman), u svoti od 3.500,00 kuna,

7. član plovidbene straže na
palubi (kormilar), član plovidbene straže u strojarnici (mazač), 2. kuhar i 2.
konobar, u svoti od 2.953,00 kuna,

8. mornar, čistač, mladić
sobe, mladić kuhi­nje, pomoćnik električara, pomoćnik mehaničara i pomoćnik
poslužite­lja sisa­ljki (pumpman), u svoti od 2.486,00 kuna.

Za pomorce ukrcane u svojstvu
vježbenika palube i vježbenika stroja, osnovica osigura­nja iz stavka 1. ovog
članka određuje se u svoti od 1.700,00 kuna.

Članak 2.

Ako tijekom osigura­nja
pomorac bude raspoređen na poslove za koje je određena druga osnovica osigura­nja,
obračunava­nje i plaća­nje doprinosa po novoj osnovici osigura­nja primje­njuje
se od prvog dana iduće­g mjeseca od nastale promjene.

Članak 3.

Osiguranici iz članka 1. ove Uredbe mogu, u skladu s člankom 144. Zakona
o mirovinskom osigura­nju, na teme­lju pisanog zahtjeva, izabrati višu osnovicu
osigura­nja.

Članak 4.

Na dan stupa­nja na snagu ove Uredbe prestaje važiti Odluka o osnovici
za obračunava­nje i plaća­nje doprinosa i za ostvariva­nje prava iz mirovinskog
osigura­nja pomoraca na hrvatskim brodovima u međunarodnoj plovidbi pod
hrvatskom zastavom (»Narodne novine«, broj 74/2000).

Članak 5.

Ova Uredba stupa na snagu 1. trav­nja 2001. godine.

Klasa: 411-01/01-01/02
Urbroj: 5030104-01-1
Zagreb, 30. ožujka 2001.

Potpredsjednik,
zamjenik predsjednika **dr. sc. Goran Granić,** v. r.

if !supportEmptyParas endif

Uredba, NN 29/2001-500